**Zalakomári Közös Önkormányzati Hivatal Jegyzőjétől**

**8751 Zalakomár, Tavasz u. 13.**

**Előterjesztés**

**a szociális célú tűzifa vásárlásához kapcsolódó támogatásról**

**Tisztelt Képviselő-testület!**

Balatonmagyaród Község Önkormányzata a Magyarország 2020. évi központi költségvetéséről szóló 2019. évi LXXI. törvény 3. melléklet I.8. pontja „A települési önkormányzatok szociális célú tüzelőanyag vásárlásához kapcsolódó támogatása” jogcím alapján támogatási kérelmet nyújtott be.

A Belügyminisztérium által kiadott tájékoztató szerint a szociális célú tűzifa támogatás jogosultsági feltételeit az Önkormányzat Képviselő-testülete rendeletben köteles szabályozni. Mivel egyszeri ellátásról van szó, és a későbbiekre vonatkozón nincs információnk arról, hogy hasonló támogatásra lesz lehetőség, ezért javasolt a feltételrendszert külön rendeletbe foglalni, valamint a pénzfelhasználást követően a rendeletet hatályon kívül helyezni.

Zalakomár, 2020. 09. 24.

Papné Szabó Mónika

jegyző

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe:**

Balatonmagyaród Község Önkormányzat Képviselő- testületének …../2020. (…..) önkormányzati rendelete a szociális célú tűzifa vásárlásához kapcsolódó támogatásról

**Társadalmi-gazdasági hatása:**

A szociális célú tűzifa biztosításával megelőzhető a kihűlés és fagyhalál.

**Költségvetési hatása:**

Költségvetési többlet-támogatás.

**Adminisztratív terheket befolyásoló hatása:**

Mérsékelt növekedés.

**Egyéb hatása:**

Nincs.

**A rendelet megalkotásának szükségessége:**

A Magyarország 2020. évi központi költségvetéséről szóló 2019. évi LXXI. törvény 3. melléklet I.8. pontja „A települési önkormányzatok szociális célú tüzelőanyag vásárlásához kapcsolódó támogatása” jogcím alapján a rendelet megalkotása kötelező, a szociális rászorultság és igénylés részletes feltételeit a rendeletben kell szabályozni.

**A rendelet megalkotása elmaradása esetén várható következmények:**

Jogsértés, illetve a szociális tűzifavásárláshoz nyújtott állami támogatás nem használható fel.

**A rendelet alkalmazásához szükséges feltételek:**

**- személyi:** a már meglévő ügyintézői háttér

**- szervezeti:** nincs

**- tárgyi:** a meglévő feltételeken kívül többlet nem szükséges

**- pénzügyi:** nem jelentős